Ugovor O Ustupanju Imovinskih Autorskih Prava Zaključen u Bečeju , dana 23. novembra 2011. godine između : 1. ) Magdalene Otašević iz Bečeja , ulica Patrisa Lumumbe broj 49 , JMBG 1011980567898 , ( u daljem tekstu : Autor ) , s jedne strane i 2. ) Olge Panajotović iz Bečeja , ulica Pavla Papa broj 37 , JMBG 703980678129 , ( u daljem tekstu : Sticalac prava ) , s druge strane .
Član 1.
Ugovorne strane saglasno konstatuju da je Autor jedini titular imovinskih i moralnih prava na autorskom delu “ Jasmin ” .
Član 2.
Moralna autorska prava isključivo pripadaju Autoru i vezana su za njegovu ličnost .
Moralna prava Autor ne može preneti ovim , niti bilo kojim drugim ugovorom .
Predmet ustupanja su samo imovinska prava Autora .
Član 3.
S obzirom na to da je ovim ugovorom Autor Sticaocu prava izvršio isključivo ustupanje imovinskih prava , to je jedino Sticalac prava ovlašćen da iskorišćava autorsko delo označeno u članu 1. ugovora , pod uslovima i na način utvrđen ovim ugovorom .
Član 4.
Uz posebnu dozvolu Autora , Sticalac prava može trećem licu izvršiti ustupanje neisključivog prava , i ustupiti samo pojedina imovinska prava na autorskom delu iz člana 1. ovog ugovora .
Član 5.
Ovaj ugovor nema predmetnih ograničenja , s obzirom na to da je Autor , saglasno članu 3. ugovora , sva imovinska prava na predmetnom autorskom delu ustupio Sticaocu prava .
Za vreme trajanja ovog ugovora samo Sticalac prava je ovlašćen da iskorišćava predmetno autorsko delo .
Član 6.
Sticalac prava je ovlašćen da iskorišćava autorsko delo na kome su mu ovim ugovorom ustupljena imovinska prava isključivo na teritoriji Republike Srbije .
Ukoliko se u toku trajanja ovog ugovora ukaže potreba da ugovorne strane drugačije urede prostorno ograničenje iskorišćenja autorskog dela na kom su Sticaocu ustupljena imovinska prava , one će putem aneksa ovom ugovoru urediti novonastale odnose povodom prostornog iskorišćavanja dela .
Član 7.
Ustupanje imovinskih prava na predmetnom autorskom delu Autor vrši Sticaocu prava uz naknadu .
Sticalac prava se obavezuje da u svakom tromesečju tokom trajanja ovog ugovora Autoru isplaćuje naknadu u visini 20% od svakog iskorišćavanja predmetnog autorskog dela .
U slučaju docnje sa plaćanjem ugovorene naknade , Sticalac prava je dužan da Autoru isplati pripadajuću zateznu kamatu .
Član 8.
Sticalac prava je obavezan da Autoru , na njegov zahtev , omogući uvid u poslovne knjige i prihode ostvarene iskorišćavanjem autorskog dela po ovom ugovoru , kao i u obračun naknade .
Član 9.
Sticalac prava je ovlašćen da iskorišćava ustupljeno autorsko delo na određeno vreme , od zaključenja ovog ugovora do 23. novembra 2012. godine .
Član 10.
Ako Sticalac prava nastavi sa iskorišćavanjem ustupljenog autorskog dela posle isteka roka utvrđenog u prethodnom članu , a Autor se tome ne bude izričito protivio , smatraće se da je trajanje ovog ugovora prećutno produženo na istovetan rok iz prethodnog člana .
Član 11.
Sticalac prava se obavezuje da će iskorišćavanje autorskog dela vršiti na osnovu zakona i ovog ugovora , da će ime Autora označavati prilikom svakog iskorišćavanja dela za vreme trajanja ovog ugovora i da predmetno autorsko delo neće koristiti na način koji bi mogao da ugrozi reputaciju , stvaralački ugled i čast Autora .
Član 12.
Ugovorne strane mogu raskinuti ovaj ugovor zbog neizvršenja ili neurednog izvršavanja ugovorenih obaveza .
Član 13.
Ugovorna strana koja skrivi raskid ovog ugovora dužna je da drugoj strani nadoknadi pretrpljenu štetu .
Član 14.
Izmene i dopune ovog ugovora ugovorne strane mogu vršiti u pismenoj formi .
Član 15.
U svemu što nije izričito regulisano ovim ugovorom , primenjivaće se odredbe Zakona o autorskom i srodnim pravima , uz shodnu primenu Zakona o obligacionim odnosima .
Član 16.
Eventualni spor iz ovog ugovora rešavaće stvarno nadležan sud u Bečeju .
Član 17.
Ovaj ugovor je zaključen u četiri istovetna primerka , od kojih dva primerka za Autora , a dva za Sticaoca prava .
Autor Sticalac Prava
Magdalena Otašević Olga Panajotović